Poverti Pointas

Poverti Pointas () – Jungtinių Amerikos Valstijų nacionalinis paminklas ir istorinė vieta šiaurės rytų Luizianoje, ~80 km į rytus nuo Monro; senovės indėnų miesto vieta.

Poverti Pointas – vienas didžiausių Šiaurės Amerikos piliakalnių. Maždaug tarp 1700 ir 700 m. pr. m. e. čia klestėjo miestas, kuriame, skaičiuojama, gyveno 4000–5000 žmonių. Centrinę objekto struktūrą sudaro 6 koncentriniai žemės sampilai, suformuojantys tarsi pasagą. Manoma, kad ant šių sampilų buvo statomi namai. Į vakarus nuo šių sampilų yra Poverti Pointo kalva, sudaryta kaip didžiulis skrendančio paukščio atvaizdas (210 m skersmens, 20 m aukščio).

Šio miesto statybos priskiriamos Poverti Pointo kultūrai, kuri, manoma, vertėsi medžiokle ir rankiojimu, bet nebuvo išplėtojusi žemdirbystės. Ši kultūra buvo gerai išplėtojusi prekybą – Poverti Pointo įrankių ir indų randama iki pat Ohajo upės. Be keramikos ir iš kitų kraštų gautų akmeninių įrankių, Poverti Pointe rasta daug mažų liosinių formų, kurios, kaip manoma, naudotos kepimui.

Poverti Pointo vietovę XIX a. 4-ajame dešimtmetyje atrado švino rūdos ieškotojas Džeikobas Volteris,Connolly, Robert (1997). 1997 Annual Report: Station Archaeology Program at the Poverty Point State Commemorative Area. Report on file, Louisiana Division of Archaeology, Baton Rouge, Louisiana. o nuodugnesni archeologiniai kasinėjimai pradėti XX a. pr.

1962 m. paskelbtas istoriniu objektu, 1988 m. – nacionaliniu paminklu, 2014 m. – UNESCO pasaulio paveldo objektu („Poverti Pointo monumentaliosios sankasos“).

 Šaltiniai 

Kategorija:JAV archeologinės vietos